
M e emrin e All-llahut, M ëshiruesit, M ëshirëbërësit! 

Falënderimi i qoftë Allahut, Zotit të botëve paqja dhe 
shpëtimi qoftë mbi të Dërguarin salAllahu alejhi ve selem 
mbi familjen e tij mbi shokët e tij dhe mbi të gjithë ata që 
e ndjekin rrugën e tij deri në ditën e Kijametit. 

Këto pyetje të rëndësishme ua paraqesim nxënësve të 
diturisë dhe thirrësve për në rrugën e Allahut nga Hoxha i 
nderuar Shejh Salih ibn Fevzan ibn Abdullah Fevzan 
Allahu e ruajt dhe ia shtoftë diturin dhe i bëftë dobi kjo 
dituri Islamit dhe muslimanëve. U paraqesim juve duke e 
lutur Allahun që të na bën dobi neve dhe juve dhe të 
gjithëmuslimanëve. 

Pyetja e parë: Si bëhet kufri i madh apo riddeja? A është 
vetëm me besim, mohim dhe përgënjeshtrim apo është 
më e gjerë se kjo? 

Përgjigjja: Me emrin e All-llahut, Mëshiruesit, 
Mëshirëbërësit! Falënderimi i qoftë Allahut, Zotit të 

botëve paqja dhe shpëtimi qoftë mbi të Dërguarin 
salAllahu alejhi ve selem, mbi familjen e tij, mbi shokët e 
tij dhe mbi të gjithë ata që e ndjekin rrugën e tij deri në 
ditëne Kijametit. 

Meselet e Akides janë shumë të rëndësishme dhe 
obligohet mësimi i akides në të gjitha detajet e saja dhe 
të gjitha meselet duke i marr nga dijetarët e Ehli-Sunetit. 
Është obligim për atë që dëshiron që ti bën dobi vetës së 
tij dhe ti bën dobi vëllezërve të tij muslimanë që ta 
mëson akiden prej pikës së parë deri tek ajo e fundit ta 
mëson atë nga dijetarët, nga librat e Ehli-Sunetit dhe 
selefëve. Me këtë zhduket injoranca dhe nuk vihet deri 
tek dyshimet dhe personi i tillë ka mundësi që t'ua 
shpjegon njerëzve të cilët janë të paditur në këto mesele 
sepse ky bëhet meritues në mësimin e meseleve të 
akides. 

Gjithashtu mësimi i akides nuk merret vetëm nga librat, 
apo nga leximi dhe shfletimi, mirëpo akideja merret nga 
dijetarët të cilët flasin me argumente të cilët i kanë 
kuptuar meselet e akides nga Kurani dhe Sunneti, kjo 
është këshillë. 

Kufri dhe rideja (dalja nga feja) bëhet kur kryhet ndonjë 
vepër e cila e asgjëson Islamin, ai i cili e vepron ndonjë 

vepër e cila e prish Islamin ai me këtë vepër bëhet 
renegat (murted) dhe bëhet kafir, ne gjykojmë në atë që 
e shohim tek personi i tillë sepse ne gjykojmë në bazë të 
asaj që e shohim kurse zemrat nuk i din askush përveç 
Allahut të Lartësuar. Ai që ka folur fjalë të kufrit apo ka 
vepruar ndonjë vepër të kufrit gjykimi jonë mbi atë 
person për shkak të fjalës së tij dhe për shkak të veprës 
së tij i themi ke bërë ridde (ke dalë nga Islami dhe je bërë 
kafir). 



Pyetja e dytë: Disa thonë: Imani është fjalë, bindje dhe 
vepër, mirëpo vepra është kusht plotësues në Iman, 
gjithashtu thonë: Nuk ka kufër përveçse me besim 
(bindje). Kjo fjalë a është nga fjalët e Ehli Sunetit apo jo? 

Përgjigjja: Ai që e thotë këtë nuk e ka kuptuar Imanin dhe 
as nuk e ka kuptuar akiden kjo është ajo çfarë thamë në 
pyetjen para kësaj: Se është obligim që akideja të 
mësohet tek dijetarët dhe të merret nga burimet e sakta 
dhe do ta kupton përgjigjën e kësaj pyetje. 

Fjala e pyetësit: Imani është fjalë, vepër dhe bindje, 
pastaj fjala e tij: Vepra është kusht plotësues në iman, kjo 
është gabim dhe në kundërshtim me besimin e ehli 
sunetitl! Si ka mundësi të thotë vepra është nga imani 

pastaj të thotë vepra është kusht plotësues. Vepra në 
iman është kusht përbërës që nuk bën imani përveçse 
metë. 

Pra imani është fjalë, vepër dhe bindje dhe vepra është 
nga imani dhe është iman dhe nuk është kusht plotësues 
por kusht përbërës në iman. Imani është fjalë me gjuhë, 
bindje me zemër, veprim me gjymtyrë dhe shtohet me 
adhurime dhe pakësohet me mëkate. 

Pyetja e tretë: A janë veprat shtyllë në iman dhe pjesë 
përbërëse e tij apo janë kusht plotësues? 

Përgjigjja: Kjo është e përafërt me pyetjen para sajë, 
pyetësi i kësaj pyetje nuk e din të vërtetën e imanit dhe 
për këtë ai është i dyshimtë dhe e përsërit: A janë veprat 
pjesë e imanit apo janë kusht i tij? Sepse ky nuk e ka marr 
akiden nga burimet dhe bazat dhe nga dijetarët. Kemi 
thënë se s ka vepër pa iman dhe s ka iman pa vepër 
këto janë të lidhura ngushtë me njëra tjetrën, veprat janë 
nga imani dhe janë iman: Veprat janë iman, fjalët janë 
iman, bindja është iman dhe të gjitha këto bëjnë besimin 
në Allahun Fuqiplotë, besimin në librat, Pejgamberët, 
ditën e Fundit dhe besimin në kadan dhe kaderin të 
mirëndhetë keqenetij. 

Pyetja e katërt: Cilat janë llojet e Murxhiave? Duke i 
përmendur fjalët e tyre në meselet e Imanit? 

Përgjigjja: Murxhiat janë katër grupe: 

Grupi i parë: Janë ata të cilët thonë Imani është vetëm 
njohje edhe nëse nuk beson. Kjo është fjala e 
Xhehmijëve dhe është nga fjalët më të këqija dhe kjo 
është kufër në Allahun Fuqiplotë sepse idhujtarët e 
hershëm, Faraoni, Hamani, Haruni dhe iblisi secili nga 
këta e ka njohur Allahun Fuqiplotë dhe e kanë besuar 
Allahun me zemrat e tyre mirëpo pasi që nuk e kanë 
shqiptuar me gjuhët e tyre dhe s'kanë vepruar me 
gjymtyrët e tyre nuk u ka bërë dobi atyre vetëm njohja. 

Grupi i dytë: Kanë thënë Imani është vetëm besim me 
zemër dhe kjo është fjalë e Esharive dhe s'ka dyshim se 
kjo gjithashtu është nga fjalët e kota sepse pabesimtarët 
besojnë me zemrat e tyre dhe e din se Kurani është i 
vërtetë dhe se i Dërguari alejhi selam është i vërtetë dhe 
jehudit dhe të krishterët e dinë këtë: Atyre që ua kemi 
dhënë librin, ata e njohin atë (M uhammedin) siç i njohin 
bijtë e vet, e një grup pre tyre edhe pse e dinë këtë, janë 
duke e fshehurtë vërtetën. (Bekare, 147) ata besojnë në 
të Dërguarin me zemrat e tyre! 

Thotë Allahu i Madhëruar për idhujtarët: Ne dimë se ty 
të brengos ajo që thonë, e ata nuk të gënjejnë ty, por 
ata mizorë mohojnë argumentet e All-llahut. (Erfam, 
33)....këta nuk e kanë shqiptuar me gjuhët e tyre dhe nuk 
kanë vepruar me gjymtyrët e tyre megjithëse këta 
besonin me zemrat e tyre dhe kjo nuk i bëri që të hyjnë 
në rangun e besimtarëve. 

Grupi i tretë: Është ai grup i cili është përballë Esharive 
dhe këta janë Kerramit të cilët thonë: Imani është 
shqiptim me gjuhë edhe nëse nuk beson me zemër, s'ka 
dyshim se kjo është fjalë e kotë sepse dyfytyrëshat të 
cilët janë në shkallën më të ulët të zjarrit thonë: 
Dëshmojmë se s'ka Zot tjetër pos Allahut dhe se 
Muhammedi është rob dhe i Dërguar i Allahut këtë e 
thonë me gjuhët e tyre, mirëpo nuk besojnë dhe nuk 
binden me zemrat e tyre sikur thotë Allahu i M adhëruar: 
Kur të erdhën ty hipokritët, të thanë: "Ne dëshmojmë 
se vërtet ti je i dërguar i All-llahut!" E, All-llahu e di se ti 
je i dërguar i Tij, por All-llahu dëshmon se hipokritët 
janë rrenacakë (kur thonë ashtu). Ata betimin e tyre e 
bëjnë për t'u mbrojtur, andaj ata penguan nga rruga e 
All-llahut. Veprimi që bënë ata është shumë i keq. 
(M unafikun, 1-2) Dhe thotë Allahu i Lartësuar: Flisnin me 
gojët e tyre atë që nuk e kishin në zemrat e tyre, po All- 
llahu e di mirë për atë që fshehin. (Ali Imran, 167) 
www.botaislame.com 7 

Grupi i katërt: Këta janë grupi më i lehtë në Irxha, këta 
thonë Imani është bindje me zetnër dhe shqiptim me 
gjuhë kurse veprat nuk hynë në Iman dhe kjo fjalë është 
e M urxhiave Fukaha s'ka dyshim se edhe kjo fjalë është 
fjalë batil (e kotë). 



Pyetja e pestë: A është mospajtimi i Ehli sunetit me 
murxhiat fukaha në veprat e zemrës apo të gjymtyrëve? 
Dhe a është mospajtimi në shprehje apo në aspektin 
kuptimor? Shpresojmë ngaju sqarim hoxhë i nderuar. 

Përgjigjja: Mospajtimi i tyre është në vepër, mospajtimi i 
murxhiave fukaha me Ehli Sunetin është mospajtim në 
veprat e jashtme siq janë: Namazi, agjërimi, haxhi, 
murxhiat thonë veprat nuk janë nga imani mirëpo janë 
pjesë plotësuese dhe siq e kemi cek kjo është fjalë e kotë. 

Dhe mospajtimi i murxhiave fukaha me ehli sunetin është 
në aspektin kuptimor jo në shprehje sepse ata thonë se 
Imani nuk shtohet dhe nuk pakësohet me vepra, thonë 
nuk shtohet me adhurime dhe nuk pakësohet me mëkate 
dhe thonë imani i njerëzve është i njëjtë tek të gjithë s'ka 
dyshim se kjo është fjalë batil (e kotë). 

Pyetja e gashtë: Cili është vendimi i sheriatit ndaj atyre 
që i lanë të gjitha veprat e jashtme tërësisht mirëpo i 
shqipton dy shahadetet dhe i pranon obligimet mirëpo 
nuk vepron aspak nga këto, ky a është musliman apo jo? 
Duke e ditur se ky person s'ka arsye sheratike e cila e 
pengon nga kryerja e këtyre obligimeve? 

Përgjigjja: Ky njeri nuk është besimtarë, kush beson dhe 
e pranon me zemrën e tij mirëpo nuk vepron me 
gjymtyrët e tij veprat e tij i asgjësohen të gjitha dhe nuk 
arsyetohet, ky nuk konsiderohet besimtarë sepse imani 
siq kemi thënë dhe siq e njeh Ehli Sunneti dhe Xhemati 
është: Fjalë me gjuhë, besim me zemër dhe veprim me 
gjymtyrë dhe nuk konsiderohet imani i vërtetë nëse nuk 
janë këto të tria bashkë dhe ai i cili e len njërën nga këto 
nukquhet besimtarë. 

Pyetja e shtatë: A është e saktë kjo shprehje: Kush thotë 
Imani është fjalë, vepër, bindje shtohet dhe pakësohet 
është distancuar nga Irxhaja tërësisht edhe nëse thotë 
s'ka kufër përveçse me bindje dhe mohim? 

Përgjigjja: Kjo është në kundërshtiml! Nëse thotë s'ka 
kufër përveçse me bindje ose mohim kjo e kundërshton 
rregullën e ehli sunetit se Imani është fjalë me gjuhë, 
bindje me zemër dhe veprim me gjymtyrë kjo është në 

kundërshtim nga aspekti i jashtëm sepse pasi që imani 
është fjalë e gjuhës, besim me zemër dhe veprim me 
gjymtyrë dhe ai shtohet me adhurime dhe pakësohet me 
mëkate, kjo jep të kuptosh se kush kundërshton diçka 
nga kjo ai nuk është besimtarë. 

Pyetja e tetë: A është kjo fjalë e vërtetë apo jo: Se ai që e 
shanë Allahun apo të Dërguarin e Tij alejhi salatu ve 
selam nuk bën kufër në vetën e tij mirëpo është shenjë e 
mospërfilljessëfesë? 

Përgjigjja: Kjo fjalë është batil (e kotë) sepse Allahu ka 
gjykuar mbi munafikat me kufër pas imanit (besimit) 
vetëm pse kishin thënë: S'kemi parë sikurse këta shokët 
e Muhammedit bark mëdhenj dhe frikacakë në takimin 
me armikun - e kishin për qëllim Muhammedin dhe 
sahanët - Allahu për këta e zbriti fjalën e tij: E nëse i pyet 
ti ata (përse tallen), do të thonë: "Ne vetëm jemi 
mahnitur e dëfruar". Thuaj: "A me All-llahun, librin dhe 
të dërguarin e Tij talleni?" Mos kërkoni fare ndjesë, ju 
pasi që (shpallët se) besuat, keni mohuar. Nëse një 
grupi nga ju i falim, grupin tjetër e dënojmë, ngase ishin 
kriminelë. (Teube, 65-66) Allahu i quajti kafira vetëm pse 
e thanë këtë fjalë dhe nuk e bëri kush në kufrin e tyre se 
ata kanë qenë që kanë besuar me zemrat e tyre por i 
www,botaislame,com 

quajti kafira vetëm pse e thanë këtë fjalë, gjithashtu fjala 
e Allahut: Ata betohen në All-llahun se nuk kanë thënë 
(asgjë të keqe), e në të vërtetë kanë thënë fjalë që nuk 
përkojnë me besimin, dhe pasi patën shprehur besimin 
ata e mohuan... (Teube, 74) Allahu e numëroi kufër atë 
që u tha me fjalë (nga kjo kuptojmë se kufri bëhet me 
fjalë). 

Pyetja e nëntë: Cili është vendimi i sheriatit për atë i cili 
e ofendon Allahun, të Dërguarin apo e shanë fenë e 
Allahut, kur këshillohet për këtë arsyetohet duke thënë 
se këtë e bëj vetëm për të fituar ushqim dhe rriskë, ky a 
është kafir apo muslimanan që ka nevojë me u edukuar ? 

Përgjigjja: Nuk lejohet që njeriu të bën kufër në Allahun 
as me fjalë as me vepër as me besim (bindje) dhe të 
thotë kjo është për shkak të fitimit të pasurisë, rrisku 
është tek Allahu i Lartësuar Allahu Fuqiplotë thotë: E 
kush u përmbahet dispozitave të All-llahut, atij Ai i hap 
rrugë, dhe e furnizon atë prej nga nuk e kujton fare. 
(Talak, 2-3) Rrisku është në dorën e Allahut Fuqiplotë, 
Allahu e ka quajtur kafir atë që i jep përparësi jetës së 
kësaj bote para botëstjetër, thotë Allahu i Lartësuar kur i 
përshkruan renegatët dhe hipokritët: Këtë (dënim të 
madh) ngase ata më tepër e deshtën jetën e kësaj bote 
www,botaislame,com 

se sa jetën e botës tjetër, e All-llahu nuk udhëzon 
njerëzit jobesimtarë. (Nahl, 108) Gjykoi për ta me kufër 
vetëm pse ata e braktisën imanin vetëm për shkak se ata 
dëshironin që të jetonin me njerëzit dhe të jenë me 
njerëzit: E sikur të kënaqeshin me atë që ua dha All- 
llahu dhe i dërguari i Tij, e të thonin: "Neve na mjafton 
All-llahu, All-llahu do të na furnizojë nga të mirat e Tij, e 
edhe i dërguari i Tij, dhe se vetëm te All-llahu e 
mbështesim dëshirën (do të ishte shumë më mirë për 
ta)". (Teube, 59) Sikur të ishin mbështetur në Allahun 
Allahu Fuqiplotë do ti furnizonte ata . 

Pyetja e dhjetë: Cili është vendimi për ata që i kanë 
ngritur idhujt (statujat) tyrbet, varrezat dhe kanë 
ndërtuar xhami mbi varreza dhe kanë lënë vakf pasuri 
dhe tokë për këto dhe ua kanë mundësuar njerëzve që të 
bëjnë adhurime, tavaffe rreth këtyre dhe ata iu luten dhe 
therin për këto vende? 

Përgjigjja: Gjykimi i Islamit ndaj këtyre personave është 
se këta janë kafira me këtë vepër sepse vepra e tillë 
është kufër dhe thirrje në kufër në Allahun e Lartësuar. 

Ndërtimi i tyrbeve thirrja e njerëzve në adhurimin e 
varreve që gjinden në to kjo tregon se ata kënaqen me 

këto dhe jep të argumenton se këta thirrin në kufër dhe 
devijim Allahu na ruajt. 

Pyetja e njëmbëdhjetë: A njihet namazi pas imamit i cili 
kërkon ndihmëngatëvdekurit apojo? 

Përgjigjja: Nuk pranohet namazi mbrapa atij i cili bën 
shirk të madh që e nxjerr nga feja, lutja dhe kërkimi nga 
të vdekurit është shirk i madh që të nxjerr nga feja 
Islame. 

Ky person nuk është musliman nuk lejohet të falet 
namazi pas tij, obligohet që imami të jetë besimtarë në 
Allahun dhe Pejgmaberët e Tij dhe të punon me Islam me 
anën ejashtmedhetë brendshme. 

Kurse nëse një njeri i vepron disa mëkate prej mëkateve 
të mëdha: Si p.sh: Gënjen dhe bën mëkate që nuk janë 
shirk si p.sh. i shqetëson muslimanët. Këto janë mëkate 
prej mëkateve të mëdha nuk janë kufër dhe nuk është e 
rrugës që këta të vendosen Imam mirëpo kush shkon për 
tu falur dhe e gjen atë imam duke u falur falet pas tij dhe 
nuk bën të vazhdoj të falet (pas tij) vetëm se derisa ta 
gjen një imam të mirë të sinqertë dhe të shkon tek ai për 
tufalur. 

Pyetja e dymbëdhjetë: Janë disa hadithe me të cilat 
argumentohen disa se ai që i len të gjitha veprat në tërësi 
ai është besimtarë me iman të mangët si p.sh hadithi 
(S'kanë vepruar asnjë të mirë), pastaj hadithi i Bitakes 
(kartelës) dhe hadithet e tjera. Si është përgjigja ndaj 
këtyre? 



Përgjigjja: Ky argumentim i tillë është për shkak të 
dyshimeve dhe kjo metodë është e atyre që kanë 
devijuar dhe iu janë sëmur zemrat e tyre dhe për të tillët 
Allahu ka thënë: E ata, që në zemrat e tyre kanë anim 
kah e shtrembëta, ata gjurmojnë atë që nuk është krejt 
eqartëpërtëshkaktuarhuti. (Ali Imran, 7) Këta i marrin 
argumentet e dyshimta dhe i lan argumentet e qarta, 
patjetër duhet që gjërat e pa qarta të kthehen në ajetet e 
qarta, i Dërguari salAllahu alejhi ve selem ka thënë: Kush 
thotë La ialahe il-IAIIah dhe e mohon atë që adhurohet 
përveç Allahut ndalohet derdhja e gjakut të tij dhe 
marrja e pasurisë së tij ...dhe ka thënë: Allahu ia ka 
ndalur zjarrit të xhehenemit ta djeg atë që thotë La 
ilahe il-IAIIah dhe me të kërkon fytyrën e Allahut. Ky 

www.botaislame.com 
14 



Pyetjedhe përgjigje në çështjete Imanitdhe Kufrit 

15 

person s'ka pas mundësi të vepron por vetëm e ka 
shqiptuar shahadetin, është bindur në kuptimin e kësaj 
fjale dhe ka qenë i sinqertë me Allahun Fuqiplotë mirëpo 
para tij s'ka mbetur asnjë rast që të vepron dhe ka 
vdekur dhe ky person është ai i cili hynë në xhennet 
(p.sh.: Ky ka mundësi qe e ka pranuar Islamin dhe ka 
vdekur ose menjëherë ose në luftë) dhe ky person hynë 
në xhennet vetëm me shahadet dhe në këtë kuptim 
bartet edhe hadithi i bitakas (kartelës), po kështu ata të 
cilët dalin nga zjarri dhe s'kanë vepruar asnjë të mirë janë 
ata që s'kanë pas mundësi të veprojnë asgjë nga veprat 
megjithëse e kanë shqiptuar shahadetin dhe kanë hyrë 
në Islam, kyështë bashkimi i haditheve. 



Pyetja e trembëdhjetë: Cili është vendimi për atë i cili i 
lutet dikujt tjetër përveç Allahut kurse ai jeton në mesin e 
muslimanëve dhe i ka arritur Kurani, a konsiderohet ky 
musliman apo është mushrik (politeistë)? 

Përgjigjja: Kujt i arrin Kurani dhe Sunneti në atë mënyrë 
që mund ta kupton sado pak nëse dëshiron pastaj nuk 
punon me të dhe nuk e pranon atë këtij personi iu është 
ngritur argumenti dhe nuk arsyetohet me xhehel 

(injorancë) sepse i ka arritur argumenti, Allahu i 
Lartëmadhëruar thotë: E mua më është shpallur ky 
Kur'an që me të t'ju tërheq vërejtjen juve dhe atij që i 
komunikohet (dhe të gjithë atyre që vijnë pas jush deri 
në ditën e kijametit). (En'am, 19) Pa marr parasysh a 
jeton në mesin e muslimanëve apo jeton me jo 
muslimanët. Prandaj secilit të cilit i arrin Kurani dhe ai 
mundet me kuptua nëse donë pastaj nuk punon me të 
nuk bëhet besimtarë dhe nuk arsyetohet me injorancë. 



Pyetja e katërmbëdhjetë: A është kusht në ngritjen e 
argumentit tla kumtosh argumentin me një kuptim të 
qartë dhe të shëndosh apo mjafton vetëm ngritja e 
argumentit? Ju lutem një sqarim për këtë duke sjellë 
argument? 

Përgjigjja: Këtë e thamë në përgjigjen para sajë, se kur ti 
arrin argumenti nga Kurani dhe Suneti në atë mënyrë që 
e kupton nëse dëshiron dhe në mënyrën që ai e kupton 
pastaj nuk kthehet nga argumenti dhe nuk vepron me 
këtë ky nuk arsyetohet me injorancë sepse ky është 
mospërfillës. 

Pyetja e pesëmbëdhjetë: A ka bërë tekfir shejhul Islam 
ibn Tejmije Allahu e mëshiroftë në ata që nuk e japin 
zekatin kur e ka bërë këtë me ata që kanë bërë ride kanë 
dalë nga feja prej arabëve për shkak të mohimit të tyre të 
obligueshmëris së zekatit apo për shkak të mosdhënies 
dhe mos kryerja e këtij obligimi? 

Përgjigjja: Këtë e kanë sqaruar dijetarët dhe kanë thënë: 
Mos-dhënësi i zekatit nëse e mohon obligueshmërin e tij 
bën kufër dhe mbytet si renegat (murted), mirëpo nëse 
nuk e jep zekatin për shkak të koprracisë kurse ai beson 
në obligueshmërin e tij luftohet derisa ti nënshtrohet 
dhënies së zekatit dhe nuk gjykohet ky person me kufër, 
mirëpo luftohet për shkak të ndalimit të zekatit derisa ti 
merret pjesa që duhet dhënë. Sa i përket asaj që i 
mvishet shejhul Islam ibn Tejmijes se ai e ka bërë tekfir 
atë që e mohon dhe atë që nuk e jep nga koprracia unë 
nuk kam lexuar për një gjë të tillë. 

Pyetja e gjashtëmbëdhjetë: Cili është vendimi për heqjen 
e sheriatit Islam dhe zëvendësimi i tij me nenet dhe ligjet 
si p.sh Kanunin francez, britanez e të tjerë, mirëpo në 
mesin e këtij kanuni është sheriati Islam për dispozitat e 
nikahut (kurorëzimit) dhe trashëgimisë? 

Përgjigjja: Kush e heq sheriatin Islam duke e ndaluardhe 
në vend të tij vendos një kanun kjo jep sinjal se ai person 
e lejon këtë gjë, sepse ai nuk e tërheq dhe zëvendëson 
dhe nuk ia ndërron vendin e tij me ndonjë kanun tjetër 
përveçse e shef se ai është më i mirë se sheriati Islam bën 
kufër dhe del nga feja e Allahut. 

Kurse sa i përket asaj se të gjykuarit me sheriat në 
meselet e niqahut dhe trashëgimisë ky beson në një 
pjesë të librit dhe e mohon pjesën tjetër d.m.th. në disa 
çështje gjykon me sheriat kurse në disa të tjera ndalet, 
feja nuk pjesë-zohet gjykimi me sheriat nuk ndahet dhe 
nuk pjesë-zohet, patjetër duhet që të vendoset dhe të 
pasohet gjykimi me sheriat me një pasim të plotë dhe jo 
të gjykohet me një pjesë dhe të braktiset pjesa tjetër. 



Pyetja e shtatëmbëdhjetë: Cili është vendimi për ata që 
thonë: Se lënësi i veprës së gjymtyrëve tërësisht bën 
kufër? 

Përgjigjja: Kjo është ajo që e përmendëm më lartë se 
vepra është prej Imanit dhe vepra është iman, ai që e len 
bëhet lënës i imanit (besimit) pa marr parasysh a e len 

veprën në tërësi apo len diçka prej veprës dhe e shef se 
ajo vepër nuk është nga Imani dhe nuk e shef hyrëse në 
Iman. Ky person hynë në grupin e murxhiëve. 



Pyetja e tetëmbëdhjetë: Tekfiri i selefëve që ia kanë bërë 
grupit Xhehmi a i kanë bërë kufër të madh që i kanë 
nxjerr nga feja apo kufër të vogël ? 

Përgjigjja: Tekfiri që e kanë bërë selefët mbi xhehmitë 
është kufër i madh sepse ata (xhehimit) e kanë mohuar 
fjalën e Allahut Fuqiplotë, kanë thënë: Fjala e Allahut 
është e krijuar dhe i kanë mohuar emrat dhe vetitë 
(cilësitë) e Allahut duke ia prishur kuptimin, ata e 
përgënjeshtrojnë atë që gjendet në Kuran dhe Sunet prej 
emrave dhe cilësive të Allahut dhe gjithashtu besojnë se 
Allahu është në çdo vend i Lartë qoftë Allahu nga ajo që 
ia përshkruajnë dhe ia mveshin pabesimtarët. Fjalët e 
tyre janë kufër i madh dhe tekfiri që e kanë bërë selefët 
për xhehmit është kufër i madh përveç atyre që i ndjekin 
ata duke menduar se ata janë në hakk dhe nuk e njohin 
medff hebin e tyre dhe nuk e njohin të vërtetën e fjalëve 
të tyre ky arsyetohet me xhehl (injorancë). 

Pyetja e nëntëmbëdhjetë: Çfarë kuptimi ka fjala e 
shejhul Islam Muhammed ibn Abdul Uehabit Allahu e 
mëshiroftë në veprën e tretë prej veprave të cilat e 
asgjësojnë Islamin tërësisht: Kush nuk i bën kafira 
mushrikët (idhujtarët) apo dyshon në kufrin e tyre apo ua 
vërteton medffhebin e tyre ai është prej tyre 
(pabesimtarëve)? 



Përgjigjja: Po, ai është ashtu (pabesimtarë) sepse ai është 
i kënaqur në atë në të cilën gjinden ata dhe është në 
pajtueshmëri në atë në të cilën janë ata, kush nuk i bën 
tekfirë (nuk iu thotë kafira), apo kënaqet me atë në të 
cilën gjinden ata, apo ua përkrah dhe i mbron ata ai është 
sikurse ata (pabesimtarë), sepse ai është kënaqur me 
kufër dhe e ka pranuar dhe nuk e ka kundërshtuar. 

Pyetja e njëzet: Cili është vendimi i sheriatit për personin 
i cili thotë: Nëse një person nuk i bën tekfir të krishterët 
për shkak të mos arritjes së ajetit të sures Maide: 
Gjithashtu bënë kufër (mosbesim) ata që thanë: "All- 
llahu është i treti i treve". S'ka në gjithësi tjetër pos një 
All-llahu, e nëse nuk pushojnë nga ajo që thanë (tre 
zotëra), do t'i kapë dënim i dhembshëm ata që nuk 

besuan prej tyre. (Maide, 73) Ai nuk bën kufër derisa 
t'jua bën të njohur ajetin? 

Përgjigjja: Nuk është tekfiri i krishterëve dhe jehudive i 
përcaktuar vetëm në suren Maide, mirëpo Allahu i ka 
bërë ata kafira në shumë vende të Kuranit, gjithashtu 
kufri i tyre është i qartë dhe i dukshëm në fjalët dhe 
veprat e tyre dhe në librat të cilat ata i mësojnë, si p.sh. 
fjala e tyre: Mesihu (Isai) është birë i Allahut apo fjala e 
tyre Allahu është i treti i treve apo fjala e tyre Allahu 
është Isai i biri i Merjemës apo fjala e jehudive Uzejri 
është birë i Allahut apo fjala e tyre Allahu është i varfër 
kurse ne jemi të pasur apo fjala e tyre dora e Allahut 
është e shtrënguar dhe të ngjashme si këto gjinden në 
librat e tyre që i kanë në duart e tyre. Pra kufri i tyre 
është i qartë dhe i dukshëm gati në të gjitha suret e 
Kuranit jashtë sures M aide. 

Pyetja e njëzet e një: Cili është argumenti për ligjësimin e 
kushteve të fjalës La ilahe il-IAIIah, siq janë: Dituria, 
nënshtrimi, besnikëria, sinqeriteti, dashuria, pranimi dhe 
bindja dhe cili është vendimi i sheriatit për atë person i 
cili thotë: Mjafton vetëm ta shqiptosh fjalën La ilahe il- 
lAllah me fjalë pa i plotësuar këto kushte? 

Përgjigjja: Ky person që e thotë këtë fjalë ose është i 
devijuar dhe dëshiron ti devijon edhe të tjerët ose është 
xhahil (injorant) dhe nuk i kupton meselet sidomos fjalën 
la ilahe il-IAIIah. 

Fjala la ilahe il-IAIIah nuk është vetëm shqiptim por 
patjetër duhet të kuptohet dhe të punohet çfarë kërkon 
kjo fjalë, nuk është vetëm fjalë që thuhet me gjuhë dhe 
kaq, argument për këtë është hadithi i të Dërguarit 
salAllahu alejhi ve selem: Kush thotë La ilahe il-Allah dhe 
e mohon atë që adhurohet përveç Allahut ka për të hyrë 
në xhenet. Apo fjala e të Dërguarit salAllahu alejhi ve 
selem: Allahu ia ka ndaluar zjarrit ta djeg atë që thotë: 
La ilahe il-Allah dhe me këtë e kërkon fytyrën e Allahut. 
Gjithashtu hadithi i të Dërguarit salAllahu alejhi ve selem: 
Jam urdhëruar që ti luftoj njerëzit derisa të thonë La 
ilahe il-Allah dhe kur ta thonë atë i kanë të mbrojtura 
nga unë gjakun e tyre, pasurin e tyre përveç me të 
drejtëtë Islamit. Përveç me të drejtën e fjalës: La ilahe il- 
Allah, nuk mjafton vetëm shqiptimi i fjalës La ilahe il- 
Allah nëse nuk e veprojnë atë që kërkohet nga kjo fjalë e 
ajo që kërkohet nga kjo fjalë është vepra dhe puna me 
atë që përmban kjo fjalë dhe kuptimi i kësaj fjale. Pra 
fjala La ilahe il-Allah nuk është vetëm shprehje që 

shqiptohet me gjuhë dhe prej këtyre haditheve i kanë 
marr dijetarët kushtet e fjalës La ilahe il-Allah. 

Pyetja e njëzet e dytë: Ju lutem na e tregoni komentin e 
fjalës së Allahut të M adhëruar: Ai që pas besimit të tij e 
mohon All-llahun, me përjashtim të atij që dhunohet 
(për të mohuar), e zemra e tij është e bindur plotësisht 
me besim.... (Nahl, 106) Dëshirojmë koment të qartë 
duke e përmendurdhe vendimin e sheriatit mbi personin 
e detyruar (me dhunë) në këtë ajet? 

Përgjigjja: Ky ajet argumenton se ai i cili flet dhe i 
shqipton fjalët e kufrit duke qenë i imponuar (nen dhunë) 
në të dhe duke mos u bindur dhe besuar në atë që e 
shqipton, mirëpo e thotë këtë për të shpëtuar me të nga 
dhunimi dhe personi i tillë është i arsyetuar. 

Sikur transmetohet në ngjarjen e Ammar ibn Jassirit 
radijallahu anhu pasi që idhujtarët e kishin imponuar atë 
që ta ofendonte të Dërguarin salAllahu alejhi ve selem, e 
rrahën atë dhe refuzuan që ta lëshojnë derisa ta ofendon 
të Dërguarin salAllahu alejhi ve selem, Ammari 
radijallahu anhu foli me gjuhën e tij atë që ata e kërkuan 
prej tij kurse ata e liruan, pastaj erdhi te i Dërguari 
salAllahu alejhi ve selem dhe e pyeti për këtë? I Dërguari 

salAUahu aljehi ve selem i tha: Si e ndien zemrën tënde? 
Tha zemrën time e gjej me besim në Allahun dhe të 
Dërguarin, Allahu e zbriti: Ai që pas besimit të tij e 
mohon All-llahun, me përjashtim të atij që dhunohet 
(për të mohuar), e zemra e tij është e bindur plotësisht 
me besim, por fjala është për atë që ia hap gjoksin 
mosbesimit, ata i ka kapur hidhërimi nga All-llahu dhe 
ata kanë një dënim të madh. (Nahl, 106) Nëse njeriu e 
thotë fjalën e kufrit dhe me këtë dëshiron të shpëton nga 
rreziku i madh që i kanoset dhe i imponohet një gjë e tillë 
kurse zemra e tij është e mbushur me iman atëherë 
lejohet për të detyruarin që me dhunë ta thotë fjalën e 
kufrit duke mos besuar dhe duke mos qenë i kënaqur me 
zemrën e tij, po kështu fjala e Allahut: Përveç nëse është 
për qëllim ruajtja prej të keqes së tyre. All-llahu ua 
tërheq vërejtjen me dënim prej Tij, pse vetëtn tek All- 
llahu është e ardhmja. (Ali Imran, 28) D.m.th. nga 
pabesimtarët kjo sa i përket kur njeriu imponohet kurse 
në rastet tjera nuk lejohet pajtueshmëria dhe as dhënia e 
asaj që kërkojnë ata prej fjalëve të kufrit dhe veprave të 
kufrit. 

Pyetja e njëzet e tretë: Cili është vendimi i sheriatit për 
ata që i miqësojnë pabesimtarët dhe mushrikët? Kur 

konsiderohet kjo miqësi ndaj tyre kufër i madh që të 
nxjerr nga feja? Dhe kur është mëkat i madh prej 
mëkateve të mëdha? 

Përgjigjja: Allahu i Lartëmadhëruar thotë: ju që 
besuat! Mos zini miq as jehuditë, e astë krishterët. Ata 
janë miq të njëri-tjetrit. E kush prej jush i miqëson ata, 
ai është prej tyre. Vërtet All-llahu nuk vë në rrugë të 
drejtë popullin zullumqar. (Amaide, 51) Gjithashtu fjala e 
Allahut: ju që keni besuar, mos u miqësoni me një 
popull që All-llahu ka shprehur hidhërim kundër tij, 
popull që ka humbur shpresën ndaj botës së ardhshme, 
ashtu si nuk kanë shpresë jobesimtarët prej të vdekurve 
(që do të ngjallen) në këtë botë, ose në ringjallje (në 
botën tjetër). (M umtehine, 13) 

Nuk gjen popull që e beson All-llahun dhe ditën e 
gjykimit, e ta dojë atë që e kundërshton All-llahun dhe 
të dërguarin e Tij, edhe sikur të jenë ata (kundërshtarët) 
prindërit e tyre, ose fëmijët e tyre, ose vëllezërit e tyre, 
ose farefisi i tyre. Ata janë që në zemrat e tyre (Ai) ka 
skalitur besimin dhe e ka forcuar me shpirt nga ana e Tij 
dhe ata do t'i shpjerë në xhennete, nëpër të cilët 
rrjedhin lumenj. Aty janë, përgjithmonë. All-llahu ua ka 
pëlqyer punën e tyre dhe ata janë të kënaqur me 

shpërblimin e Tij. Të tillët janë palë (grup, parti) e All- 
llahut, ta dini pra, se ithtarët e All-llahut janë ata të 
shpëtuarit. (M uxhdele, 22) 

Obligohet armiqësia e pabesimtarëve dhe urrejtja e tyre 
dhe mos ndihmesa e tyre kundër muslimanëve, duhet të 
ndërpriten marrëdhëniet me ta nga ana e dashurisë dhe 
respektit dhe duhet të urrehen për shkak të kufrit që e 
kanë, të gjitha këto kërkohen nga muslimani që ti 
ndërpres dhe të largohet nga ata dhe mos ti donë dhe 
mos t'ju ndihmon atyre kundra muslimanëve mos ti 
mbron ata dhe mos t'ua përkrah fenë e tyre por të flet 
haptas për devijimin e fes së tyre dhe kufrin e tyre dhe 
t'ua tërheq vërejtjen muslimanëve nga një gjë e tillë. 

Pyetja e njëzet e katërt: Cila është këshilla juaj për 
nxënësit e diturisë, për ata të cilët dëshirojnë mësimin e 
meseleve të Teuhidit, shirkut dhe meselet e Imanit dhe 
kufrit? Cilat janë librat të cilat flasin për këto mesele? 

Përgjigjja: Këto për të cilat pyet pyetësi i gjen në 
përgjigjet e lartshënuara sepse ajo që është thënë këtu 
është marr nga librat e selefëve të mirë, obligohet që të 
kthehet kërkuesi në librat e selefëve dhe fjalët e 
sahabëve, tabiinëve dhe atyre që i pasuan me të mirë të 

cilët ishin nga gjeneratat e dalluara këto mesele i gjen në 
librat e tyre me lejen e Allahut, pastaj ti shfletosh librat e 
Teuhidit, akides dhe Imanit që i kanë shkruar dijetarët e 
mëdhenj të Ehli Sunetit Allahu i mëshiroftë. 

Prej këtyre dijetarëve janë Shejhul Islam ibn Tejmije 
Allahu e mëshiroftë, librat e Imam ibn Kajjimit Allahu e 
mëshiroftë, librat e shejh M uhammed ibn Abdul Vehabit 
Allahu e mëshiroftë, librin e Tahaviut Akidetu Tahavijje. 

Këto janë nga librat e Ehli Sunetit dhe nga akideja e 
vërtetë prandaj le te kthehet muslimani në to. 

Akideja është ajo që më së shumti kemi nevojë dhe sikur 
i gjithë ky ummet ta përmirësonte akiden dhe ti 
bashkëngjitej grupit të ehli sunetit dhe xhematit do ti 
vinte fitorja këtij ummeti brenda një nate. 

Më së shumti duhet ti kushtohet kujdes dhe rëndësi 
akides pa akide veprat nuk pranohen dhe mos rregullimi i 
akides është shkak për asgjësimin e veprave. 

Vetëm nga Allahu është suksesi. Shpëtimi dhe 
përshëndetja e Allahut qoftë mbi të Dërguarin tonë 
M uhammedin salAllahu alejhi ve selem mbi familjen dhe 
shokëtetij. 

